**praguri de singurătate**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

poetului Anghel Dumbrăveanu

ceaţa se-nfiripă...

dincolo de porţile soarelui,

lumina stelelor adânceşte misterul.

umbre se suprapun

sub sticla cuvintelor.

tună printre scuturile boreale ale lunii;

cineva din spatele norului-

ouă de struţ,

aruncă

prin ramurile înmugurite ale vorbelor.

vrăbii-pe acoperiş,

frâng

curcubelul unei plecări:

regrete în urmă...

\*

lepidoptera,

aripi cenuşii întinde peste frânturi de amurguri.

venise timpul

să-i ia iluzionistului

viorile...

\*

tăcerea se retrage

în gângurit de concerte de flaute.

marea desface izvoarele nopţii:

risipă de lacrimi prin pustiuri.

degete subţiri răsfiră

croaziere

pe singuratice praguri.

femeia-

pentru care merită să piezi o corabie,

scrutează

îndepărtatele zări...